12 
medens Faunaen har en Deel til selve Campoerne bundne Fugle 
forud for Urskovsfaunaen, mangler den paa den anden Side en 
Mængde af de for denne charakteristiske Former. For den forste 
Betragtning kan dette maaskee forsaavidt være paafaldende, som 
de i Campoerne omstroede Skove jo kunde antages at byde 
Skovfuglene de for dem nødvendige Betingelser. Men Campos- 
skovene ere for smaa og for spredte til at kunne afgive Op¬ 
holdssted for en ligesaa talrig Fugleverden som Ostkystens store, 
sammenhængende Urskove*), og, da de desuden for største 
Delen bestaae af andre Træer end disse sidste, er det end ikke 
givet, at de kunne byde alle de frugt- og frdædende Fugle 
den samme Fode, som de finde der. Flere Slægter, som man 
pleier at ansee for uadskillelige fra brasilianske Skove, mangle 
derfor ogsaa i Camposlandets Capoes eller optræde i det Hoieste 
der med en enkelt Repræsentant. For her blot at anfore et 
Exempel skal jeg nævne Tanagra-Slægten Calliste ; de fleste Natur¬ 
skildringer fra Brasilien fremhæve disse pragtfulde, brogede 
Fugle som nogle af de derværende Skoves talrigste og meest 
ioinefaldende Beboere. Men i Camposlandet findes kun en eneste 
Art, og det den mindst pragtfulde af hele Slægten, Calliste flava ; 
alle de ovrige, over de tiigrændsende ostlige Urskove udbredte 
langt skjonnere Arter, saasom C. tatao **), C. tricolor , C. cyano- 
ventris , C . festiva , C. thoracica foruden flere andre, soger man 
*) Capåo-Skovenes ringe Udstrækning er maaskee ogsaa den væsentligste 
Grund til, at visse Pattedyrslægter, som forekomme i Ostkystens store 
Skovstrækninger, mangle i Camposlandet, saaledes navnlig Ateles og 
Bradypus ; den sidste synes heller ikke i tidligere Tider at have levet 
der, idetmindste er der hidtil ikke fundet Levninger af den i Kalk¬ 
klippernes Huler, i hvilke man jo forresten foruden uddode Dyreformer 
ogsaa finder Knogler af alle de nulevende Pattedyr. Ateles - Slægten 
synes derimod rigtignok tidligere at være optraadt i disse Egne, men 
dog kun med en fra de nulevende forskjellig uddod Art. 
**) Da Burmeister saa bestemt paastaaer, at denne Art ikke forekommer 
Syd for Bahia og selv der kun undtagelsesviis (Syst. Uebers. III, S. 188), 
skal jeg minde om, at A. d’Orbigny har truffet den i Omegnen af 
Bio de Janeiro ved det Keiserlige Lystslot Sao Christovao (Voy. d. 
l’Amér. mérid. T. 4me. 3me Partie, Oiseaux, p. 270). 
